مینا عام

شارق (common myna) برصغیر میں پایا جانے والا ایک عام پرندہ ہے، جو اپنے بھورے جسم، سیاہ سر، آنکھوں کے گرد پیلے حلقوں اور پیلی ٹانگوں کی وجہ سے آسانی سے پہچانا جاسکتا ہے۔ شارق کی لمبائی 23 سینٹی میٹر ہوتی ہے۔ جبکہ نر کا اوسط وزن 109.8 گرام اور مادہ کا اوسط وزن 120-138 گرام ہوتا ہے۔

مسکن 
شارق کا اصل مسکن ایشیا ہے۔ لیکن یہ دیگر ممالک میں بھی پایا جاتا ہے۔ ایشیا میں پاکستان، بھارت، سری لنکا، نیپال، بھوٹان، بنگلہ دیش، ترکمانستان، افغانستان، قازقستان، میانمار، ملائیشیا اور تھائی لینڈ میں پایا جاتا ہے۔
شارق درختوں، درخت کی کھوہ میں، عمارتوں اور روشندانوں میں گھونسلا بنانا پسند کرتا ہے۔ اور مادہ 4 سے 6 انڈے دیتی ہے۔ اس کا انڈا ہلکے نیلے رنگ کا ہوتا ہے۔

روّیہ 
شارق بنیادی طور پر ایک جارحانہ مزاج کا حامل پرندہ ہے۔ جو کسی اور پرندے کو اپنے گھونسلے کے قریب پھٹکنے بھی نہیں دیتا۔ اسے مار مار کر اڑا دیتا ہے۔ یہ تو فاختہ کو بھی نہیں بخشتا۔ شارق اگر گھریلو چڑیا کو دیکھ لے تو اس کے پیچھے پڑ جاتا ہے اور اُسے بھگا کر ہی دم لیتا ہے۔ مشاہدہ کیا گیا ہے کہ شارق دوسرے پرندوں کے گھونسلوں پر قبضہ کرلیتا ہے اور اُنکے بچوں کو باہر نکال دیتا ہے۔ شارقیں آپس میں بھی گھونسلوں پر قبضے کے لیے بہت لڑتی ہیں۔ شارق خوشی سے چہچہاتی ہے اور بار بار اپنے سر کو زور سے سینے کیطرف جھکاتی ہے۔

خوراک 
شارق چھوٹے کیڑے مکوڑے ،چاول،گندھا ہوا آٹا،روٹی، بیج، دانہ دنکا اور پھل وغیرہ کھاتا ہے۔

مزید دیکھیے 
 گھریلو چڑیا
 گھریلو کوا
 فاختہ

آسٹریلیا میں پرندے
افریقا کے پرندے
اوقیانوسیہ کے پرندے
بنگلہ دیش میں پرندے
بھارت میں پرندے
پاکستان میں پرندے
پرندے
تھائی لینڈ میں پرندے
جنوب مشرقی ایشیا کے پرندے
جنوبی ایشیا کے پرندے
ریاستہائے متحدہ امریکہ میں پرندے
سری لنکا میں پرندے
سنگاپور میں پرندے
فیجی میں پرندے
لال فہرست کی کم تشویشناک انواع
مشرق وسطی کے پرندے
چھوٹے پیغام خانوں کا استعمال کرنے والے مضامین
ویکی ڈیٹا سے مطابقت رکھنے والی مختصر تفصیل
بحر ہند کے پرندے